બોલિવૂડ અભિનેત્રી અનુષ્કા શર્મા હાલ ફિલ્મ 'પરી'ના શૂટિંગમાં વ્યસ્ત છે. આ ફિલ્મનું શૂટિંગ કલકત્તા ખાતે થઇ રહ્યું છે. મંગળવારે રાત્રે જ્યારે કલકત્તા નજીકના એક તળાવ પાસે ફિલ્મનું શૂટિંગ થઇ રહ્યું હતું, ત્યારે લોકોએ જોયું કે તળાવની સામેની બાજુએ કોઇ વ્યક્તિને અચાનક વીજળીનો ઝાટકો લાગતાં તે નીચે પડી ગયો. આ વ્યક્તિ બીજું કોઇ નહીં, પરંતુ ફિલ્મના સેટ પર કાર્યરત એક ટેક્નિશિયન હતો. આ ઘટના બની ત્યારે સેટ પર અનુષ્કા શર્મા, પરમબ્રતા ચેટર્જી અને અન્ય એક અભિનેતા પણ હાજર હતા. ટેક્નિશિયનને તાત્કાલિક નજીકની ન્યૂ ટાઉન હોસ્પિટલમાં ખસેડવામાં આવ્યો હતો, જ્યાં તેને મૃત જાહેર કરવામાં આવ્યો હતો.